શીર્ષક: વાઇબ્રન્ટ ગુજરાત 2019: 'એ પોલિટીકલ પ્રોજેક્શન છે, પ્રસિદ્ધિનો મેળાવડો છે'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
માલ્ટાના વડા પ્રધાન સાથે મોદી

વાઇબ્રન્ટની વેબસાઇટના દાવા મુજબ દેશની આ સૌથી મોટી બિઝનેસ સમિટ છે. 

શેપિંગ અ ન્યૂ ઇન્ડિયાની થીમ પર આ વખતે નવમું વાઇબ્રન્ટ ગુજરાત સંમેલન યોજાયું છે. 

આ સમિટમાં વક્તવ્ય આપતા વડા પ્રધાન નરેન્દ્ર મોદીએ કહ્યું કે હતું કે ભારત એક એવો દેશ છે કે જ્યાં ડેમોક્રસી, ડેમોગ્રાફી અને ડિમાન્ડ આ ત્રણેય બાબતોનો સુભગ સમન્વય સુલભ છે. 

વાઇબ્રન્ટ ગુજરાતની વેબસાઇટ પર રાજ્યના મુખ્ય મંત્રી વિજય રૂપાણીનું મંતવ્ય છે કે ગુજરાત દેશનું મુખ્ય વ્યાપાર મથક છે અને દેશના સામાજિક - આર્થિક વિકાસ માટે રાજ્ય પ્રતિબદ્ધ છે. 

નરેન્દ્ર મોદી ગુજરાતના મુખ્ય મંત્રી બન્યા પછી 2003થી રાજ્યમાં દર બે વર્ષે વાઇબ્રન્ટ ગુજરાત સમિટનું આયોજન થાય છે. 

જોકે, વાઇબ્રન્ટને લીધે રાજ્યમાં જે રોકાણના દાવા થાય છે અને વિકાસની વાતો થાય છે એ વિશે ગુજરાતના અર્થશાસ્ત્રીઓ એક મત નથી. 

રિલાયન્સ જૂથના ચેરમેન મુકેશ અંબાણી - ફાઇલ તસવીર

અર્થશાસ્ત્રી પ્રોફેસર હેમંતકુમાર શાહે બીબીસી સાથે વાત કરતા કહ્યું હતું, "મૂડી રોકાણ આ પ્રકારની વાઇબ્રન્ટ પરિષદોથી કદી આવતું નથી."

"મૂડી રોકાણ ઉદ્યોગપતિ ત્યારે કરે છે જ્યારે તેને નફો દેખાય છે. આવા વાઇબ્રન્ટ ઉત્સવો નહોતા થતાં ત્યારે પણ ગુજરાત વિકસિત હતું અને મૂડી રોકાણ થતું હતું."

"જો વગર વાઇબ્રન્ટ પરિષદે મૂડી રોકાણ આવતું હોય તો આવી પરિષદો કરવાની જરૂર શું છે?  આ પ્રકારની પરિષદ પાછળનો ઉદ્દેશ લોકોને ભરમાવવાનો છે. લોકોને ભ્રમમાં નાખવાનો છે કે અમે આટલું મૂડીરોકાણ લાવીએ છીએ."

ફોરેન્ ડાયરેક્ટ ઇન્વેસ્ટમેન્ટમાં ગુજરાત અગાઉ બીજા-ત્રીજા નંબરે રહી ચૂક્યું છે અને અત્યારે પાંચમું છે. 

દોરડું હોય અને સાપ દેખાય એને ભ્રમ કહેવાય. દોરડું જ ન હોય અને સાપ દેખાય એને વિભ્રમ કહેવાય. વાઇબ્રન્ટ ગુજરાત એક વિભ્રમ ગુજરાત છે.

પોતાની વાતને સાબિત કરવા માટે પ્રોફેસર હેમંતકુમાર શાહ આંકડાકીય બાબતો રજૂ કરે છે. 

તેઓ કહે છે કે 2016-17ની સામાજિક આર્થિક સમીક્ષામાં સરકાર એવું કહે છે કે ગુજરાતમાં જાન્યુઆરી 1983થી ઑગષ્ટ 2016 સુધીમાં એટલે કે 33 વર્ષમાં કુલ 13,85,700 કરોડ રૂપિયાના મૂડી રોકાણના વાયદા થયા. 

એમાંથી 30 સપ્ટેમ્બર 2016 સુધીમાં 2,75,880 કરોડનું મૂડી રોકાણ થયું. એટલે કે 19.90 ટકા સુધીનું જ ખરેખર મૂડી રોકાણ ગુજરાતમાં થયું છે. 

તમે આ વાંચ્યું કે નહીં?

ત્રણ વાઇબ્રન્ટમાં 86.53 લાખ કરોડ મૂડી રોકાણના સમજૂતીપત્ર

ગૌતમ અદાણી

બીજી તરફ 2013-15-17 એમ...